Cuneiform Tablet Kt 94/k 825 (AKT 6b 351)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-ku-pí-a ù en-um-a-šur iṣ-bu-tù-ni-a-tí-ma um-ma i-ku-pì-a-ma a-na en-um-a-šur-ma 5 GÚ URUDU ma-sí-am ša-bu-ra-am ḫu-ub-lam-ma PUZUR₄-{d}UTU li-pu-ul-kà 5 GÚ URUDU ma-sí-am ša-bu-ra-am en-um-a-šur a-na i-ku-pí-a iḫ-bu-ul-ma PUZUR₄-{d}UTU en-um-a-šur e-pu-ul um-ma PUZUR₄-{d}UTU-ma a-na 15 u₄-me-e 5 GÚ URUDU-a-kà a-na-ku a-ša-qá-lá-ku-um um-ma en-um-a-šur-ma šu-ma-ba i-na 15 u₄-me-e u₄-mu-ú mì-ma e-ta-at-qú um-ma i-ku-pí-a-ma 5 GÚ URUDU-a-kà ma-sí-am ša-bu-ra-am PUZUR₄-{d}UTU li-iš-qú-lá-kum a-na ṣí-ib-tim ma-lá u₄-mu e-tí-qú-ni-ni i-a-tí URUDU a-nim a-na 4 u₄-me DINGIR i-ša-ḫi-iṭ-ma ḫa-muš-tum ša {d}IM-ṣú-lu-li <gap> <gap>-<gap> ITU.KAM ku-zal-li li-mu-um ṣí-lu-lu um-ma i-ku-pí-a-ma a-na en-um-a-šur-ma i-nu-mì a-na pu-ru-uš-ḫa-dim té-ra-ba-ni ù a-ta ša KÙ.BABBAR 1 ma-na ù 2 ma-na a-na-aḫ-ta-kà ta-lá-qé-ma ù a-na-ku lá-ag-mì-il₅-kà a-na a-wa-tim a-ni-a-tim kà-ru-um wa-aḫ-šu-ša-na i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-i-dí IGI e-lá-lí PUZUR₄-ì-lí DUMU ba-al-zu-e-nim tap-pá-i-ni